stanford-oval/wikipedia huggingface dataset:
צ'ואנג'ואו
גאוגרפיה

צ'ואנג'ואו משתרעת על פני שטח כולל של 11,198 קמ"ר על לשון אדמה בין שפכי נהרות הג'ין והלוו כשהם זורמים למפרץ צ'ואנג'ואו במצר טאיוואן. הנציבות שמסביב משתרעת מערבית לאזור האורבני דרך המחוז והיא הררית. יחד עם שיאמן וג'אנגג'ואו (אנ') מדרום לה ופוטיין (אנ') מצפון לה היא מהווה את אזור החוף הדרומי של מחוז פוג'יין. בחלקה הפנימי ההררי היא גובלת בבירת המחוז פוג'ואו מצפון-מזרח ובנציבויות העירוניות לונגיאן (אנ') וסאנמינג (אנ') מצפון-מערב.
גאוגרפיה > אקלים

אקלים העיר הוא אקלים סובטרופי גשום. בצ'ואנג'ואו יש ארבע עונות מובחנות. הטמפרטורה בה נעה בין 0 ל-38 מעלות צלזיוס. בקיץ, יש לעיתים טייפונים שמביאים איתם גשם רב ונזקים לעיר.
גאוגרפיה > רעידות אדמה

העיר חוותה רעידות אדמה גדולות בשנת 1394 וב-29 בדצמבר 1604.
היסטוריה > היסטוריה מוקדמת

וָאנְג גְווֹצִ'ינְג (王國慶) השתמש באזור כבסיס לפעולות של מדינת צ'ן (אנ') לפני שהוכנע על ידי המצביא יָאנְג סוּ משושלת סווי בשנת 590. צ'ואנג'ואו הוקמה תחת שושלת טאנג בשנת 718 על לשון אדמה בין שני יובלים של הנהר ג'ין. סוחרים מוסלמים הגיעו לעיר בתחילת קיומה, במקביל למסחר שהם ניהלו גם בגואנגג'ואו וגם ביאנגג'ואו.
היסטוריה > שושלת סונג

מכיוון שהעיר הייתה כבר מחוברת ללב פוג'יין בדרכים ובתעלות, גדלה חשיבותה הבינלאומית במאה הראשונה לשלטונה של שושלת סונג. הקיסרות הקימה בה משרד של לשכת הסחר הימי בשנת 1079 או 1087 שתפקד כנקודת המוצא של דרך המשי הימית עד לתקופת שושלת יואן, שהאפילה הן על נתיבי הסחר היבשתיים, והן על גואנגג'ואו. כתובת מ-1095 מתעדת שתי שיירות ימיות, כל אחת בת עשרים ספינות, המגיעות מדי שנה מהים הדרומי. המסחר הימי של צ'ואנג'ואו פיתח את תעשיות החרסינה, הסוכר, האלכוהול והמלח באזור. תשעים אחוזים מייצור החרסינה של פוג'יין באותה תקופה היה סלאדון (אנ') בצבע ירקן, שיוצר לייצוא. לבונה היה יבוא כה נחשק שקידומים למפקחי הסחר בגואנגג'ואו וצ'ואנג'ואו היו קשורים לכמות שהצליחו להביא בתקופת כהונתם. במהלך תקופה זו הוא היה אחד מנמלי הים הגדולים והקוסמופוליטיים ביותר בעולם. בשנת 1120, נטען כי בנציבות מתגוררת אוכלוסייה של כ-500,000 איש. גשר לוויאנג (אנ') בעיר היה בעבר הגשר המפורסם ביותר בסין, וגם גשר אנפינג (אנ') מהמאה ה-12 ידוע היטב.
בתחילה המשיכה צ'ואנג'ואו לשגשג תחת שושלת סונג הדרומית שקמה בעקבות מלחמות שושלת ג'ין – בשושלת סונג. דו"ח מ-1206 מספר על סוחרים ערבים מהח'ליפות העבאסית, איראן, תת-היבשת ההודית, סומטרה, קמבודיה, ברוניי, ג'אווה, צ'אמפה, בורמה, אנטוליה, קוריאה, יפן ומערי המדינה בפיליפינים. אחד ממפקחי המכס שלה, גָ'או ז'וּגְווָה, השלים את חיבורו התמציתי "תיאור האומות הברבריות" סביב שנת 1225, תיעוד האנשים, המקומות והפריטים שהיו מעורבים בסחר החוץ של סין בתקופתו. רשומות אימפריאליות אחרות מאותו הזמן השתמשו בעיר כקילומטר אפס למרחקים בין סין למדינות זרות. סוחרים טמילים גילפו אלילים של וישנו ושיווה, ובנו מקדשים הינדים בצ'ואנג'ואו. אולם במהלך המאה ה-13 הייתה ירידה בשגשוג של צ'ואנג'ואו בשל חוסר יציבות בקרב שותפי הסחר שלה, והגבלות הולכות וגדלות מטעם שושלת סונג בניסיון להגביל את יצוא מטבעות הנחושת והברונזה מאזורים שנאלצו להשתמש בשטרות נייר שהלכו ואיבדו מערכם. חשיבותה ההולכת וגוברת של יפן למסחר החוץ של סין הועילה גם לסוחרים בנינגבו על חשבונה של צ'ואנג'ואו, בהתחשב במגעים הנרחבים שלהם עם הנמלים הגדולים של יפן במפרץ האקאטה (אנ') בקיושו.
היסטוריה > מסיום שלטון שושלת יואן

שליטי שושלת מינג מנעו פעילות סחר חוץ מלבד ממשימות רשמיות של תשלומי מס של מדינות כפופות. עד שנת 1473, המסחר התדרדר עד כדי כך שצ'ואנג'ואו כבר הייתה לא המטה של שירות המכס הקיסרי של פוג'יין. שודדי הים "היפנים" או "הגמדים", שרובם למעשה היו סינים ממורמרים, אילצו את פיקוח הסחר של צ'ואנג'ואו להיסגר לחלוטין בשנת 1522. במהלך שושלת צ'ינג, האיסור לצאת לים פגע בסוחרים או בדייגים בעיר: הם נאלצו לנטוש את השימוש שלהם בים במשך שנים בכל פעם והחקלאים באזור החוף נאלצו לעבור קילומטרים למחוזות בפנים הארץ כמו יוּנְגְצ'וּן ואָנְשִׂי. מדי פעם פרצו קרבות אלימים בהיקף גדול עם אלפי המשפחות הלא מקומיות מגואנגדונג שגורשו לצ'ואנג'ואו על ידי ממשל צ'ינג.
במאה ה-19, חומות העיר עדיין הגנו על שטח מעגלי של 11–13 קילומטרים אך רוב השטח היה ריק. המפרץ החל למשוך את ספינות האופיום של סוחרים בריטים משנת 1832. לאחר מלחמת האופיום הראשונה, הציע המושל הנרי פוטינגר להשתמש בצ'ואנג'ואו כמחסן אופיום רשמי כדי לשמור על הסחר מחוץ להונג קונג ומנמלי ההסכם האחרים, אך שכר הדירה שביקש הנציב הקיסרי צ'יינג היה גבוה מדי. כאשר פיראטים סינים השתלטו על הספינות במפרץ שֶׁנְחוּ במטרה ללכוד את מטילי הכסף שלהם בשנת 1847, הסוחרים עברו למפרץ צ'ואנג'ואו בכל מקרה. בסביבות 1862 הוקם מיסיון פרוטסטנטי בצ'ואנג'ואו. עד אמצע המאה ה-19, עדיין הייתה לג'ונקות סיניות גדולות גישה קלה לעיר, ועדיין התקיים מסחר ער בתה, סוכר, טבק, חרסינה ונאנקין,, אך שרטונות חול שנוצרו על ידי הנהרות סביב העיר הלכו וסתמו את הנמל שפסק לפעול בזמן מלחמת העולם הראשונה. היא נשארה עיר גדולה ומשגשגת, אך ניהלה את סחר הימי שלה דרך אנהאי (אנ').
חלוקה מנהלית

הנציבות העירונית צ'ואנג'ואו מנהלת ארבעה רבעים, שלוש נפות עירוניות, ארבע נפות ושני רבעים כלכליים מיוחדים. הרפובליקה העממית של סין טוענת לבעלות על איי קינמן (צ'וֵּ'ה) (בשליטה של הרפובליקה הסינית) כנפת קינמן תחת מנהל צ'ואנג'ואו.
מאז שהוקמה בשנת 1949, הרפובליקה העממית של סין ("סין היבשתית") תבעה את איי קינמן (צ'וֵּ'ה) כחלק מצ'ואנג'ואו, אך מעולם לא שלטה בהם; הם מנוהלים על ידי הרפובליקה הסינית (טייוואן) וטוענת לבעלות עליהם.
דמוגרפיה

ע"פ מפקד האוכלוסין משנת 2020 אוכלוסיית הנציבות העירונית מנתה 8,782,285 תושבים והיא הנציבות העירונית המאוכלסת ביותר במחוז פוג'יין. השטח הבנוי שלה הוא משכנם של 6,669,711 תושבים והוא כולל את הרבעים העירוניים: ליצ'נג, פנגדזה ולווג'יאנג, הנפות עירוניות ג'ינג'יאנג, נאנ'אן ושה-שה, והנפה חווי'אן.
דמוגרפיה > דת

צ'ואנג'ואו של ימי הביניים הייתה אחת הערים הסיניות הקוסמופוליטיות ביותר, עם מקדשים דתיים עממיים סיניים, מקדשים בודהיסטיים (אנ'), טאואיסטיים והינדיים (אנ'), מסגדים אסלאמיים (אנ') וכנסיות נוצריות, כולל נסטוריאניות קתדרלה קתולית ושני מנזרים פרנציסקניים. אנדראה מפרוג'ה שימש כבישוף הרומאי -קתולי של העיר משנת 1322. אודוריקו מפורדנונה היה אחראי להעברת שרידי ארבעת פרנציסקנים שנרצחו בהודו בשנת 1321 למיסיון בצ'ואנג'ואו. מיסיונרים פרסביטריאנים אנגלים הקימו קפלה בסביבות 1862. מסגד צ'ינג -ג'ינג מתוארך לשנת 1009, אך נשמר כיום כמוזיאון. המקדש הבודהיסטי קָאיְיְוֵּ'אן נבנה שוב ושוב, אך כולל שתי פגודות בני 5 קומות מהמאה ה-13. בין המקדשים העממיים או הטאואיסטים הפופולריים ביותר הוא מקדש גְווָאן יְוֵּ'ה (通 淮 關 岳廟) המוקדש לשני מצביאים מפורסמים. ג'ינג'יאנג גם משמר את מקדש צָאו'אָן (草庵 寺), שנבנה במקור על ידי מניכאיסטים בתקופת שושלת יואן אך משמש כיום מאמינים מהעידן החדש, ומקדש קונפוציאני (文庙, ונמיאו).
דמוגרפיה > שפה

המקומיים מדברים בניב צ'ואנג'ואו של שפת מין דרומי (אנ') הזהה עקרונית לניב אמוי שבו מדברים בשיאמן, ודומה לשפות הוקיין (אנ') וטייוואנית (אנ') של דרום-מזרח אסיה. שפה זו בלתי מובנת לדוברי מנדרינית תקנית. סינים רבים המתגוררים בחו"ל, שאבותיהם הגיעו מאזור צ'ואנג'ואו, מדברים לעיתים קרובות בעיקר הוקיין בבית. סביב "אזור המשולש של המין הדרומי", הכולל את צ'ואנג'ואו, שיאמן וג'אנגג'ואו, כל המקומיים דוברי שפות מין. הניבים שהם מדברים דומים, אך יש להם אינטונציות שונות.
דמוגרפיה > הגירה

צ'ואנג'ואו הייתה מקור להגירה סינית לדרום-מזרח אסיה וטאיוואן. חלק מהקהילות הללו מתוארכות לתקופת הזוהר של צ'ואנג'ואו לפני אלף שנה בתקופת שושלות סונג ויואן. מוצאם של כ-6 מיליון סינים המתגוררים בחו"ל מצ'ואנג'ואו וטונג'אן. רובם חיים בדרום-מזרח אסיה, כולל סינגפור, הפיליפינים, מלזיה, אינדונזיה, מיאנמר ותאילנד.
כלכלה

מבחינה היסטורית ייצאה צ'ואנג'ואו תה שחור, קמפור, סוכר, אינדיגו, טבק, חרסינה, בדים מדגניים וכמה מינרלים. היבוא, בעיקר מגואנגג'ואו, כלל בדים מצמר, יין ושעונים, החל משנת 1832. החל מאותה תקופה ייצאה חברת הודו המזרחית הבריטית בתה שחור בשווי 150,000 ליש"ט לשנה מצ'ואנג'ואו.
צ'ואנג'ואו היא יצואנית מרכזית של מוצרים חקלאיים כגון תה, בננות, ליצ'י ואורז. היא גם יצרנית גדולה של גרניט וחומר קרמי. תעשיות אחרות כוללות טקסטיל, הנעלה, אופנה וביגוד, אריזות, מכונות, נייר ומוצרי פטרוכימיה.
צ'ואנג'ואו היא שוק הרכב הגדול ביותר בפוג'יין; אחוז המחזיקים ברכב פרטי בעיר הוא הגבוה ביותר במחוז.
התוצר המקומי הגולמי שלה מדורג ראשון במחוז פוג'יין במשך 20 שנה, מ-1991 עד 2010. בשנת 2008, ייצור הטקסטיל והלבשה של צ'ואנג'ואו היווה 10% מכלל ייצור ההלבשה בסין, יצוא האבן מהווה 50% מיצוא האבן הסינית, יצוא עבודות יד צבועים בורנית שרף היווה 70% מכלל היצוא של המדינה, יצוא החרסינה מהווה 67% מסך המדינה, ייצור הממתקים מהווה 20%, וייצור נעלי הספורט והתיירות מהווה 80% מהייצור בסין ו-20% מהייצור העולמי. משום כך, ידועה צ'ואנג'ואו בשם "עיר הנעליים" של סין. 3,000 מפעלי הנעליים של צ'ואנג'ואו מייצרים 500 מיליון זוגות בשנה, כמעט אחד מכל ארבעה זוגות נעלי ספורט המיוצרות בסין.
לרבעים ולנפות שונים בצ'ואנג'ואו יש תעשיות ייחודיות משלהם המוכרות בשאר סין. ג'ינג'יאנג ושה-שה מפורסמים בביגוד ובטקסטיל, חוויאן מפורסמת באבן שלה, דחווה בחרסינה, יונגצ'ון בהדרים, אנשי בתה וולונג, נאנ'אן בחומרי בניין ופנגדזה בשרף.
תחבורה

צ'ואנג'ואו היא מרכז תחבורה חשוב בדרום-מזרח מחוז פוג'יין. תעשיות ייצוא רבות בערי הפנים של פוג'יין מובילים סחורות לנמלי צ'ואנג'ואו. נמל צ'ואנג'ואו היה אחד הנמלים המשגשגים ביותר בשושלת טאנג, והוא עדיין נמל ייצוא חשוב. צ'ואנג'ואו מחוברת גם בכבישים מרכזיים לפוג'ואו מצפון ולשיאמן מדרום.
יש מסוף מעבורת נוסעים בשיג'ינג, נאנ'אן, עם שירות סדיר לנמל שְׁווֵיְטוֹאוּ באי קינמן שבשליטת טאיוואן.
תחבורה > תעופה

נמל התעופה הבינלאומי צ'ואנג'ואו ג'ינג'יאנג (אנ') הוא נמל התעופה של אזור צ'ואנג'ואו, המשרת טיסות נוסעים במחוז פוג'יין וביעדים אחרים ברחבי הארץ.
תחבורה > רכבת

לצ'ואנג'ואו יש שני סוגים של שירותי רכבות. מסילת הרכבת ג'אנגפינג–צ'ואנג'ואו -שיאוצוו, קו רכבת "קונבנציונלי" שנפתח סביב 2001, מחבר בין כמה תחנות מטען בתוך נציבות צ'ואנג'ואו עם פנים פוג'יין ושאר המדינה. עד 2014, לקו זה היה גם שירות נוסעים, כאשר רכבות נוסעים איטיות למדי מבייג'ינג, ווהאן וממקומות אחרים ברחבי הארץ הסתיימו בתחנת הרכבת "צ'ואנג'ואו מזרח", כמה קילומטרים צפונית-מזרחית למרכז העיר. שירות הנוסעים בקו זה הופסק, ותחנת הרכבת "צ'ואנג'ואו מזרח" נסגרה ב-9 בדצמבר 2014.
מאז 2010 משרתת צ'ואנג'ואו את הרכבת המהירה פוז'ו-שיאמן, חלק ממסילת הרכבת המהירה של האנגג'ואו-פוג'ואו-שנז'ן, העוברת לאורך חוף הים הדרום-מזרחי של סין. רכבות מהירות בקו זה עוצרות בתחנת הרכבת צ'ואנג'ואו (בתת-רובע בייפנג של רובע פנגדזה, כ-10 קילומטרים צפונית למרכז העיר צ'ואנג'ואו) ותחנת הרכבת ג'ינג'יאנג. זמן הנסיעה ברכבות לשיאמן אורך פחות מ-45 דקות, מה שהופך אותה לאמצעי תחבורה נוח לסופי שבוע או לטיול יומי. עד 2015 הוקם שירות מהיר ישיר למספר ערים בפנים המדינה, מבייג'ינג ועד צ'ונגצ'ינג וגווייאנג.
תחבורה > אוטובוסים

שירותי אוטובוסים למרחקים ארוכים פועלים גם מדי יום/לילה לשנג'ן וערים מרכזיות אחרות.
חינוך ותרבות

חינוך – בצ'ואנג'ואו פועלות 3 אוניברסיטאות, מכללה ללימודי רפואה, מכללה לאומנות וצילום, ומכללה להקניית מקצועות.
תרבות – בצ'ואנג'ואו פועלים שלושה אולמות אופרה, תיאטרון בובות, בתי ספר לאמנות לחימה שנוצרו במנזר שאולין כמו ווינג צ'ון קונג פו והמוזיאון היחיד בסין המוקדש לסחר הימי עם ארצות החוץ.
אתרים > אתרים בולטים נוספים

הר צ'ינג יואן (清源山) – הגבעה הגבוהה ביותר בגבולות העיר, שממנה נשקף נוף של האגם המערבי.
פארק האגם המזרחי (东湖) – ממוקם במרכז העיר. בפארק יש גן חיות קטן.
פארק האגם המערבי (西湖 公园) – גוף המים המתוקים הגדול ביותר בתחומי העיר.
רחוב המלומדים (状元 街) – רחוב באורך של כ-500 מטרים, שדרת חנויות בעיקר בתיירות ומלאכת יד.
כיכר פנגדזה – ממוקמת במרכז העיר ומשמשת מקום להופעות ואירועים.
דאפינגשאן – הגבעה השנייה בגובהה בתוך גבולות העיר, בפסגתה פסל פרש ענק של קוקסינגה.
המוזיאון הימי – כולל שרידים מעברה של צ'ואנג'ואו, ובהם מיצגים גדולים על ספינות מתקופת סונג ומצבות מתקופת יואן. תערוכה חשובה במיוחד היא "ספינת צ'ואנג'ואו", ג'ונקה המותאמת להפלגה בים שטבעה זמן מה לאחר 1272, ושוחזרה בשנים 1973–74.
בנייני מרפסות (骑楼) – במרכז העיר העתיקה, בניינים בסגנון אדריכלות סינית דרומית מתקופת הרפובליקה.
לקריאה נוספת

Wang, Qiang (2020), Legendary Port of the Maritime Silk Routes, Quanzhou: Peter Lang US..
Brown, Bill (2004), Mystic Quanzhou: City of Light, Xiamen: Xiamen University Press.
ביאורים

↑  גשר אבן מעל שפך הנהר לואו שנבנה ב-1054 ונחשב לאחד מארבעת הגשרים העתיקים בסין
↑  גשר אבן שבנייתו החלה ב-1138 והסתיימה ב-1151 וגישר מעל שפך הנהר שיג'ינג
↑  סמו (semu) הייתה קאסטה שנקבעה על ידי שליטי שושלת יואן שבה קיבצו את כל התושבים שמקורם במרכז ומערב אסיה
↑  בד כותנה גס בצבע צהוב-בהיר, שמקורו בעיר נאנג'ינג
ג'יי-הופ

זהו שם קוריאני; שם המשפחה הוא .
| --- | --- |

 לידה:  18 בפברואר 1994 (בן 30) קוואנגג'ו, קוריאה הדרומית 
 שם במה:  J-Hope 
 מוקד פעילות:  קוריאה הדרומית 
 תקופת הפעילות:  מ-2013 
 מקום לימודים:  Global Cyber University 
 סוגה:  קיי-פופ, היפ הופ קוריאני, מוזיקת דאנס אלקטרונית 
 שפה מועדפת:  קוריאנית 
 חברת תקליטים:  ביג היט אנטרטיינמנט 
 אתר רשמי
 פרופיל ב-IMDb
 חתימה:  
 
ג'ונג הו-סוק (בקוריאנית: 정호석; נולד ב-18 בפברואר 1994), המוכר בשם הבמה ג'יי-הופ (J-Hope), הוא ראפר, זמר יוצר, רקדן, פזמונאי ומפיק מוזיקלי דרום קוריאני. בשנת 2013 הופיע לראשונה כחבר בלהקת הבנים הדרום קוריאנית BTS תחת חברת התקליטים ביג היט אנטרטיינמנט.
הוא הוציא את מיקסטייפ הסולו הראשון שלו "Hope World" בשנת 2018. האלבום זכה לקבלת פנים חיובית מצד המבקרים, והגיע לשיא במקום ה-38 בבילבורד 200 בארצות הברית, מה שהפך את ג'יי-הופ לאמן הסולו הקוריאני עם הדירוגים הגבוהים ביותר עד אז. הוא הפך לחבר הראשון ב-BTS שנכנס לבילבורד הוט 100 כסולן בשנת 2019, כאשר הסינגל שלו, "Chicken Noodle Soup" בהשתתפות הזמרת בקי ג'י, הופיע לראשונה במקום ה-81 במצעד. בשנת 2022 פרסם ג'יי-הופ את אלבום האולפן הראשון שלו, Jack in the Box (אנ').
ביוגרפיה והשכלה

ג'יי-הופ נולד ב-18 בפברואר 1994 במחוז בוק, גוואנגג'ו, קוריאה הדרומית, וגר עם הוריו ואחותו הגדולה יונג ג'י-וו.
במרץ 2019 נרשם ללימודים באוניברסיטת האניאנג לסייבר (אנ') לתוכנית לתואר שני במנהל עסקים בפרסום ומדיה. קודם לכן סיים את לימודיו באוניברסיטה העולמית לסייבר עם תואר בשידור ובידור.
קריירה > 1994 – 2012: התחלה

לפני הופעת הבכורה עם BTS, ג'יי-הופ היה חלק מצוות ריקוד מחתרתי בשם נאורון ולמד ריקוד באקדמיית גוואנגג'ו למוזיקה במשך שש שנים - מכיתה ד' ועד לשנתו הראשונה בתיכון, אז חתם בביג היט אנטרטיינמנט. הוא השלישי שהצטרף ללהקה אחרי RM ושוגה. הוא היה ידוע יחסית בכישורי הריקוד שלו, וזכה בפרסים מקומיים שונים, כולל מקום ראשון בתחרות ריקוד ארצית ב-2008. הריקוד שלו הוביל בסופו של דבר לעניין בשירה, והוא נבחן כדי להפוך לחניך אליל קוראני. בהיותו חניך, ג'יי-הופ הופיע כרקדן בקליפ "Im Da One" של הזמר והשחקן ג'ו קוון (אנ') מהלהקה הקוריאנית 2AM והשתתף כראפר בשיר "Animal" שפורסם ב-2012.
קריירה > 2013 – הווה: BTS

ב-13 ביוני 2013, ג'יי-הופ ערך את הופעת הבכורה שלו כחבר ב-BTS באם קאונטדאון. הוא היה החבר השלישי שהצטרף לקבוצה כחניך אחרי RM ושוגה.
תחת שם הלהקה, ג'יי-הופ ביצע ארבעה שירי סולו: "Intro: Boy Meets Evil", "Mama", "Trivia 起: Just Dance" ו-"Outro: Ego". השניים הראשונים יצאו בשנת 2016 כחלק מאלבום האולפן השני של BTS, Wings. מבחינת ליריקה, "Boy Meets Evil" עסק ב"מחשבותיו של ילד המתמודד עם הרוע המפתה" והציג לראווה את יכולות הראפ של ג'יי-הופ, בעוד "Mama" תואר כ-"היפ-הופ מוזר" המדבר על הערכה שלו לאמו ועל היותה השראה בשבילו. "Just Dance", שיצא ב-2018 כחלק מאלבום האוסף השלישי של הלהקה Love Yourself: Answer, תואר כשיר "היפ הופ פאנקי". "Outro: Ego", גם הוא שיר אופטימי ו"פאנקי", מתוך אלבום האולפן הרביעי שיצא בשנת 2020, Map of the Soul: 7, מדבר על הקריירה של ג'יי-הופ ועל ההחלטות והקשיים איתם התמודד במשך השנים, השיר מתייחס גם ל"דיכוטומיה בין הדמות הבימתית שלו לזהות איתה נולד".
ב-14 ביוני 2019, ג'יי-הופ ו-V, חבר נוסף ב-BTS, שיתפו פעולה עם זארה לארסון בסינגל "A Brand New Day" מתוך הפסקול הרשמי (אנ') של משחק המובייל BTS World (אנ').
שם

שם הבמה "ג'יי-הופ" נבחר כדי לבטא את רצונו להיות מקור תקווה למעריצי הלהקה. השם הוא בנוסף התייחסות למיתוס של תיבת הפנדורה, האומרת שאחרי שנפתחה וכל הרשע מבפנים יצא, הדבר היחיד שנשאר בעולם היה תקווה.
אומנותיות

ג'יי-הופ מתואר כבעל טון אופטימי ואנרגטי. המיקסטייפ שלו, "Hope World", תואר כבעל אופי מהנה ושילוב של מגוון ז'אנרים מוזיקליים, כולל סינת'-פופ, טראפ, האוס, היפ הופ אלטרנטיבי, פאנק-סול ואלמנטים של רטרו. בביקורת שפרסם במגזין "The 405", אמד אוסמני שיבח את הקונספט וההפקה של המיקסטייפ, וכתב "ג'יי-הופ מציג יצירתיות יוצאת דופן, אישיות אמיתית ותחושת כיוון מגובשת לאורך 20 הדקות של הפרויקט". ג'ף בנג'מין מ-"Fuse" כתב שהסגנון האטמוספירי של "Blue Side", הרצועה הסוגרת של Hope World, "משאיר את המאזין סקרן לגבי ההמשך מג'יי-הופ". המילים של המיקסטייפ, ובמיוחד השיר הראשי "Daydream", זכו לשבחים במגזין בילבורד על העיסוק בקשיים שעומדים בפני אלילי נוער בקריירה שלהם, התייחסויות ספרותיות שונות והצגה מהנה של נושא רציני.
בינואר 2020, ג'יי-הופ קודם לחבר מלא באיגוד זכויות היוצרים של קוריאה למוזיקה.
אומנותיות > השראה

ג'יי-הופ תיאר את האופי ההרפתקני של "20,000 מיל מתחת למים" של ז'ול ורן ואת יצירותיהם של קייל, אמין וג'ואי בדאס כמשפיעים על סגנונו ועבודתו על "Hope World". גם נושא השלום סיפק בסיס לחלק גדול ממילותיו. בראיון למגזין "טיים" קבע ג'יי-הופ ש"זה יהיה פנטסטי להפוך לחלק מהשלווה האישית של מישהו דרך המוזיקה שלי". לדבריו, הרעיון של "ייצוג הדור המודרני" השפיע גם הוא על עבודתו על המוזיקה של BTS. ישנה גם התייחסות לסדרת המדע הבדיוני של דאגלס אדמס "מדריך הטרמפיסט לגלקסיה".
פעילות ציבורית > פילנתרופיה

ביום הולדתו, 18 בפברואר 2019, תרם 100 מיליון וון דרום קוריאני (כ-288,000 ש"ח) לארגון קרן הילד הקוראני, כדי לתמוך בתלמידי התיכון שלמד בו בעיר מולדתו. בעבר תרם 150 מיליון וון (כ-433,000 ש"ח), בדצמבר 2018, אך ביקש שהתרומה תהיה פרטית. בדצמבר 2019 תרם עוד 100 מיליון וון. ב-17 בנובמבר 2020 תרם 100 מיליון וון לילדים החווים קושי כלכלי בזמן מגפת הקורונה. ב-18 בפברואר 2021 תרם 150 מיליון וון לילדים עם לקות ראייה ושמיעה. ב-4 במאי 2021, לכבוד יום הילדים, תרם 100 מיליון וון לילדים שנפגעו מאלימות בטנזניה. בדצמבר תרם עוד 100 מיליון וון, לכיסוי הוצאות חימום לילדים ממשפחות מעוטות הכנסה, למתקני טיפול בילדים, ועבור הוצאות רפואיות לילדים חולים. ג'יי-הופ תרם סכום מצטבר של 800 מיליון וון לקרן הילד הקוריאני מאז 2018, והוא חבר במועדון "גרין נובל" המכיר בתורמים בעלי ערך גבוה, של קרן הילד הקוריאני.
ב-18 באוגוסט 2022 תרם ג'יי-הופ 100 מיליון וון כדי לעזור לנפגעי השיטפונות בדרום קוריאה ב-2022 דרך אגודת הסיוע הקוריאנית לאסונות, "הופ ברידג'". בפברואר 2023 תרם 100 מיליון וון, באמצעות קרן יוניצ"ף הקוריאנית, לסיוע לילדים שנפגעו ברעידת האדמה בטורקיה ובסוריה.
פעילות ציבורית > השפעה

ב-2018 הוענק לו מסדר ההצטיינות התרבותי בדרגה 5 על ידי נשיא דרום קוריאה מון ג'ה-אין יחד עם שאר חברי הקבוצה.
באותה שנה קיבל את כמות הלייקים הגבוהה ביותר בטוויטר, לאחר שפרסם את גרסתו לאתגר In My Feelings של הראפר דרייק.
ביולי 2021 מונה ג'יי-הופ, יחד עם שאר חברי BTS, לשגריר נשיאותי מיוחד "לתרבות ולדורות הבאים" בידי נשיא דרום קוריאה, מון ג'יאה-אין, על מנת לעזור "להוביל את סדר היום העולמי לדורות הבאים" ו"להרחיב את המאמצים הדיפלומטיים ואת מעמדה העולמי של קוריאה הדרומית בקהילה הבינלאומית".
חיים אישיים

בשנת 2016, ג'יי-הופ רכש דירה בדרום קוריאה בשווי 1.6 מיליון דולר לשימושו האישי. החל משנת 2018, הוא מתגורר בהנאם-דונג, סיאול, דרום קוריאה עם חבריו ללהקה.
ב-18 באפריל 2023 התגייס לצבא קוריאה הדרומית כחייל בשירות פעיל במרכז ההכשרה לגיוס במחוז גנגוון, דרום קוריאה (אנ'). לאחר השלמת הכשרתו הבסיסית במאי 2023, מונה ג'יי-הופ לעוזר מדריך אימונים בחטיבת הרגלים ה-36 בוונג'ו (אנ').
דיסקוגרפיה

| --- | --- |
 :  ראו גם – דיסקוגרפיית האלבומים של BTS, דיסקוגרפיית הסינגלים של BTS
דיסקוגרפיה > אלבומי אולפן

| שם | פרטים | מיקומי שיא במצעדים> קוריאה (אנ') | מיקומי שיא במצעדים> אוסטרליה | מיקומי שיא במצעדים> קנדה | מיקומי שיא במצעדים> פינלנד | מיקומי שיא במצעדים> צרפת | מיקומי שיא במצעדים> גרמניה | מיקומי שיא במצעדים> יפן | מיקומי שיא במצעדים> ניו זילנד | מיקומי שיא במצעדים> בריטניה | מיקומי שיא במצעדים> ארצות הברית | מכירות | תארים |
| --- | --- | --- | --- | --- | --- | --- | --- | --- | --- | --- | --- | --- | --- |
| Jack in the Box (אנ') |  פורסם: ב-15 ביולי 2022  חברת תקליטים: ביג היט  פורמטים: הורדה דיגיטלית, סטרימינג | 3 | 27 | 43 | 3 | 7 | 29 | 2 | 30 | 67 | 6 |  קוריאה: 1,123,777  יפן: 30,407  ארצות הברית: 72,000 |  KMCA: פלטינה  KMCA: פלטינה ×2 |
| Hope on the Street Vol. 1 (אנ') |  פורסם: ב-29 במרץ 2024  חברת תקליטים: ביג היט  פורמטים: הורדה דיגיטלית, סטרימינג | 2 | 62 | — | 38 | 6 | 10 | 2 | 29 | 38 | 5 |  קוריאה: 505,592  יפן: 33,371  ארצות הברית: 44,000 |  KMCA: פלטינה |
דיסקוגרפיה > אלבומי מיקסטייפ

| שם | פרטים | מיקומי שיא במצעדים> אוסטרליה | מיקומי שיא במצעדים> קנדה | מיקומי שיא במצעדים> צרפת | מיקומי שיא במצעדים> יפן | מיקומי שיא במצעדים> הולנד | מיקומי שיא במצעדים> נורווגיה | מיקומי שיא במצעדים> ניו זילנד | מיקומי שיא במצעדים> שוודיה | מיקומי שיא במצעדים> ארצות הברית | מיקומי שיא במצעדים> עולמי | מכירות |
| --- | --- | --- | --- | --- | --- | --- | --- | --- | --- | --- | --- | --- |
| Hope World (אנ') |  פורסם: 2 במרץ 2018  חברת תקליטים: ביג היט  פורמטים: הורדה דיגיטלית, סטרימינג | 13 | 35 | 160 | 13 | 34 | 14 | 23 | 30 | 38 | 1 |  ארצות הברית: 21,000 |
דיסקוגרפיה > סינגלים > כאמן מוביל

| שם> שם.כאמן מוביל | שנה> שנה.כאמן מוביל | מיקומי שיא במצעדים> קוריאה.כאמן מוביל | מיקומי שיא במצעדים> קנדה.כאמן מוביל | מיקומי שיא במצעדים> הונגריה.כאמן מוביל | מיקומי שיא במצעדים> אירלנד.כאמן מוביל | מיקומי שיא במצעדים> יפן.כאמן מוביל | מיקומי שיא במצעדים> ניו זילנד.כאמן מוביל | מיקומי שיא במצעדים> בריטניה.כאמן מוביל | מיקומי שיא במצעדים> ארצות הברית.כאמן מוביל | מיקומי שיא במצעדים> עולמי.כאמן מוביל | מיקומי שיא במצעדים> גלובלי.כאמן מוביל | מכירות> מכירות.כאמן מוביל | אלבומים> אלבומים.כאמן מוביל |
| --- | --- | --- | --- | --- | --- | --- | --- | --- | --- | --- | --- | --- | --- |
| "Daydream" (백일몽) | 2018 | — | — | — | — | 80 | — | — | — | 1 | — |  ארצות הברית: 5,000 | Hope World (אנ') |
| "Airplane" | 2018 | — | — |  | — | — | — | — | — | 5 | — | — | Hope World (אנ') |
| "Chicken Noodle Soup" (בהשתתפות בקי ג'י) | 2019 | — | 55 | — | 80 | — | 13 | 82 | 81 | 1 | — |  ארצות הברית: 11,000 | סינגל שלא מתוך אלבום |
| "More" (אנ') | 2022 | 98 | 75 | — | 75 | — | 6 | 70 | 82 | 1 | 15 |  יפן: 1,849 (דיגיטלי)  ארצות הברית: 12,000  עולמי: 26,000 | Jack in the Box (אנ') |
| "Arson (방화)" | 2022 | 149 | — | — | — | — | 9 | — | 96 | 1 | 38 |  | Jack in the Box (אנ') |
| "On the Street" (אנ') (עם ג'יי קול) | 2023 | 36 | 58 | 2 | 57 | 75 | 4 | 37 | 60 | — | 16 |  יפן: 9,622 (דיגיטלי) | סינגל שלא מתוך אלבום |
| "Neuron" (עם גאקו (אנ') ויון מי-רה (אנ')) | 2024 | 140 | — | — | — | — | 16 | 64 | — | 1 | 84 |  יפן: 2,581 (דיגיטלי) | Hope on the Street Vol. 1 |
"—" מציין סינגל שלא נכנס למצעדים או לא הופץ באזור זה.
דיסקוגרפיה > סינגלים > כאמן משתתף

| שם | שנה | מיקומי שיא במצעדים> קוריאה | מיקומי שיא במצעדים> הונגריה | מיקומי שיא במצעדים> יפן | מיקומי שיא במצעדים> ניו זילנד | מיקומי שיא במצעדים> עולמי | מיקומי שיא במצעדים> בילבורד גלובל 200 | מכירות | אלבומים |
| --- | --- | --- | --- | --- | --- | --- | --- | --- | --- |
| "Animal" (גרסת רדיו) (ג'ו קוון (אנ') בהשתתפות ג'יי-הופ) | 2012 | 36 | — | — | — | — | — |  קוריאה: 166,354 | I'm Da One |
| "Rush Hour" (אנ') (קראש (אנ') בהשתתפות ג'יי-הופ) | 2022 | 4 | 17 | 47 | 17 | 1 | 102 |  יפן: 1,509 (דיגיטלי) | סינגל שלא מתוך אלבום |
"—" מציין סינגל שלא נכנס למצעדים או לא הופץ באזור זה.
דיסקוגרפיה > שירי מצעדים אחרים

| שם | שנה | מיקומי שיא במצעדים> קוריאה (אנ') | מיקומי שיא במצעדים> קנדה | מיקומי שיא במצעדים> הונגריה | מיקומי שיא במצעדים> יפן | מיקומי שיא במצעדים> ניו זילנד | מיקומי שיא במצעדים> בריטניה | מיקומי שיא במצעדים> עולמי | מכירות | אלבום |
| --- | --- | --- | --- | --- | --- | --- | --- | --- | --- | --- |
| "Intro: Boy Meets Evil" | 2016 | 31 | — | — | — | — | — | 9 |  קוריאה: 54,404 | Wings |
| "Mama" | 2016 | 22 | — | — | — | — | — | 13 |  קוריאה: 83,332 | Wings |
| "Base Line" | 2018 | — | — | — | — | — | — | 8 | — | Hope World |
| "Hangsang" (בהשתתפות סופרם בוי) | 2018 | — | — | — | — | — | — | 11 | — | Hope World |
| "Hope World" | 2018 | — | — | — | — | — | — | 6 | — | Hope World |
| "P.O.P (Piece of Peace) pt.1" | 2018 | — | — | — | — | — | — | 12 | — | Hope World |
| "Trivia 起: Just Dance" | 2018 | 42 | — | 12 | — | — | 61 | 7 |  ארצות הברית: 10,000 | Love Yourself: Answer |
| "Pandora's Box" | 2022 | — | — | — | — | — | — | 4 | — | Jack in the Box |
| "Stop" | 2022 | — | — | — | — | — | — | 6 | — | Jack in the Box |
| "(Equal Sign) =" | 2022 | — | 42 | — | — | — | — | 2 | — | Jack in the Box |
| "...What If" | 2022 | — | 49 | — | — | — | — | 6 | — | Jack in the Box |
| "Safety Zone" | 2022 | — | — | — | — | — | — | 3 | — | Jack in the Box |
| "Future" | 2022 | — | 50 | — | — | — | — | 5 | — | Jack in the Box |
| "Huh?!" (אנ') (אגוסט D בהשתתפות ג'יי-הופ) | 2023 | — | 28 | — | — | — | — | 3 | — | D-Day (אנ') |
| "On the Street" (גרסת סולו) | 2024 | — | — | — | — | — | — | 3 | — | Hope On the Street Vol. 1 |
| "...I Wonder" (עם ג'ונגקוק) | 2024 | — | — | — | 15 | 31 | — | 2 |  יפן: 2,581 | Hope On the Street Vol. 1 |
| "I Don't Know" (עם הו יון-ג'ין (אנ')) | 2024 | — | — | — | — | — | — | 4 | — | Hope On the Street Vol. 1 |
| "...What If" (מיקס ריקוד) (עם ג'ינבו דה סופר פריק) | 2024 | — | — | — | — | — | — | 5 | — | Hope On the Street Vol. 1 |
"—" מציין סינגל שלא נכנס למצעדים או לא הופץ באזור זה.
דיסקוגרפיה > ככותב

ראו בערך: רשימת השירים שנכתבו ע"י ג'יי-הופ (אנ').
דיסקוגרפיה > שירים אחרים

| שם | שנה | אמנים אחרים |
| --- | --- | --- |
| "1 Verse" | 2015 | — |
| "Ddaeng (땡)" | 2018 | RM, שוגה |
| "Blue Side" | 2021 | — |
פילמוגרפיה

| --- | --- |
 :  ראו גם – וידאוגרפיה של BTS